Georg Droste - Wikipedia

# Georg Droste

### Vun Wikipedia

Georg Droste (* 13. Dezember 1866; † 17. August 1935) weer en plattdüütschen Verteller ut Bremen.

## [Ännern] Leben un Wark

Droste sien Vadder weer Sniedermeester. He hett een povere Kinnertiet un Jöögd verleevt, man dat geev doch jummers wat to lachen. Upwussen is he an'n Oosterdiek an'e Werser. Bi'n Bookhöker hett he as een Jung arbeit, later hett he een Lehr bi een Wullfirma maakt. 1886 is he blind wurrn un hett as Höker up'e Straten arbeit. Denn is he nah Hannober gahn un hett Korfmakeree lehrt. 1893 hett he heiraat. Mit'e Tiet hett he dor wat vun maakt, dat he plattdüütsche Geschichten vertellen konn. 1908 keem sien eerst Book Achtern Diek in'n Druck. Vun dor af an hett he denn mit Hölp vun een Schrievmaschien för Blinnen fudder Vertellen schreven. Vun 1913 af an sund de Ottjen-Alldag-Böker rutkamen. De harrn ganz veel mit sien egen Geschicht un sien egen Leben to kriegen. Mit de Tiet höll he denn ok Vordrääg un nah den Eeersten Weltkrieg konn he de Korfmakeree upgeven un leev vun dat Schrieven. Siene Bökers weert jümmers noch upleggt un verköfft.

## [Ännern] Vertellsels

- Achtern Diek 1908
- Im Rodenbusch-Haus 1909
- För de Fierstunnen 1910
- Sunnenschien un Wulken 1912
- Ottjen Alldag un sien Kaperstreiche 1913
- Ottjen Alldag un sien Lehrtied 1915
- Ottjen Alldag un sien Moorhex 1916
- De Vorspann weert 1916
- Slusohr un anner Vertellsels 1916
- Doktor Langbeen un anner Geschichten von Tiere un Minschen 1917
- Jann von'n Moor un anner Geschichten ut Stadt un Land 1918
- Plattdütsche Kinnerkost: Een Geschichtenbok 1920
- Sunnenschien un Wulken: Eenste Riemels un bunte Vertellsels 1921
- Ut mien Muskantentied un annere lustige Geschichten 1925
- Molli un Paddemann un annere Geschichten von Tiere un Minschen 1925
- Old Bremer Toll- un Smuggelgeschichten un anner Vertellsels 1932
- Ottjen Alldag un sien Kaperstreiche 1937
- Vergift't 1952
- Ottjen Alldag. Roman. Dree Bände in een Book 1971

## [Ännern] Weblenken

- Indrag to den Schriever in de PBuB (hoochdüütsch)
- Bremer Platt un dat Wark vun Georg Droste (hoochdüütsch)

Vun „http://nds.wikipedia.org../../../g/e/o/Georg_Droste_20d3.html“

Kategorien: Bremen | Mann | Plattdüütsch | Schriever

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken